פיקוד האבטחה

פיקוד האבטחה (באנגלית: Protection Command) הוא אחד משלושת הפיקודים של מינהל המבצעים המיוחדים של שירות משטרת המטרופולין של לונדון. הפיקוד מתמחה במתן שירותי אבטחת אישים לממשלה ומחולק לשני אגפים:
אבטחה מיוחדת ומלכותית (Royalty and Specialist Protection ,RaSP) המספקת שירותי אבטחה למשפחת המלוכה הבריטית, דיפלומטים ובכירי ממשלה;
אבטחה דיפלומטית ופרלמנטרית (Parliamentary and Diplomatic Protection ,PaDP), המספקת שירותי אבטחה לבנייני הממשלה, הפרלמנט והמשלחות הזרות.
מרבית אנשי הפיקוד הם קציני משטרה חמושים.
 היסטוריה 
יחידת Royalty and Specialist Protection (RaSP) הוקמה בשנת 2015 בעקבות מיזוג שתי יחידות אבטחה ותיקות של משטרת המטרופולין: SO14 (Royalty Protection), שאחראית על אבטחת בית המלוכה הבריטי, ו־SO1 (Specialist Protection), שאבטחה את ראש הממשלה, השרים ושגרירים זרים.

המיזוג נועד ליצור פיקוד אחוד ומרכזי לאבטחת אישי ציבור, לנצל טוב יותר משאבים ולתאם בין משימות אבטחה ממלכתיות. המהלך התבצע במסגרת רפורמת הארגון Specialist Operations Command שנועדה לייעל את פעילות היחידות המיוחדות של משטרת המטרופולין.

מאז הקמתה, RaSP נחשבת לאחת מיחידות האבטחה המרכזיות והחשאיות ביותר בבריטניה.

 אבטחה מיוחדת ומלכותית (RaSP) 
אבטחה מיוחדת ומלכותית (במקור: Royalty and Specialist Protection, בראשי תיבות RaSP) הוא שמו של גוף שהוקם בעקבות מיזוג של פיקוד אבטחת המלוכה (SO14) עם פיקוד אבטחת מיוחדת (SO1) באפריל 2015.

RaSP אחראית על:
 הגנה פיזית על ראש הממשלה, בני משפחת המלוכה, ושרים בכירים בממשלה הבריטית.
 אבטחת מבנים רגישים בלונדון, ובהם רחוב דאונינג, ארמון בקינגהאם, בית קלרנס, וטירת ווינדזור.
 אבטחת ראשי מדינות זרים בעת ביקורים ממלכתיים.
 ניהול אבטחת תנועה ושיירות רשמיות באמצעות תת־יחידה ייעודית בשיתוף Special Escort Group (SEG).
 הערכת סיכונים, תכנון מסלולי נסיעה, וביצוע סריקות מוקדמות לאתרים רגישים.
 עבודה מבצעית משותפת עם (MI5) ועם יחידת פיקוד הלוחמה בטרור (SO15).

 ראש הממשלה 
ממוזער|מאבטח RaSP פותח את הדלת לראש הממשלה קיר סטארמר, ינואר 2026
האחריות על אבטחת ראש ממשלת הממלכה המאוחדת נתונה בידי יחידת Royalty and Specialist Protection של משטרת המטרופולין (RaSP). היחידה מפעילה את כלל מנגנוני ההגנה סביב ראש הממשלה, הן במעונו הרשמי ברחוב דאונינג והן בעת תנועה ברחבי בריטניה ומחוצה לה. מעונו הרשמי של ראש הממשלה נחשב לאחד המבנים המאובטחים ביותר בממלכה. עד שנת 1989 הייתה הגישה לרחוב דאונינג פתוחה לציבור, אולם בעקבות חשש מפיגועים של המחתרת האירית (IRA) הוצבו בשני קצות הרחוב שערי מתכת שחורים גדולים המאוישים דרך קבע על ידי שוטרים חמושים. מאז נוהגים כל הנכנסים לרחוב לעבור בדיקות ביטחוניות קפדניות הדומות לבידוק בנמלי תעופה, ואנשי צוות קבועים נדרשים להציג כרטיס זיהוי ממוסד. הרחוב נמצא תחת סיור מתמיד של שוטרים חמושים, ומול דלת מספר 10 מוצב שוטר קבוע בכל שעות היממה. לאורך הרחוב מותקנות מצלמות אבטחה ומכשירי ניטור מתקדמים, המאפשרים שליטה מלאה בתנועת האנשים והמכוניות באזור.

כאשר ראש הממשלה יוצא מלונדון, מבנה האבטחה משתנה בהתאם ליעד, לרמת הסיכון ולנסיבות המבצעיות. כל ביקור או נסיעה עוברים תהליך הערכת סיכון פרטני, שבסיומו נקבעת מתכונת הצוות וגודל השיירה הנדרשים. בכל עת מוצמדים לראש הממשלה שני מאבטחים צמודים לפחות, המלווים אותו גם מחוץ לרכב, ובזמן הנסיעה נוהגים להצטרף מאבטחים נוספים ברכב נפרד ורוכבי אופנוע מיחידת קבוצת הליווי המיוחדת Special Escort Group (SEG) האחראים לפינוי הציר ולפתיחת דרך מהירה ובטוחה. תפקידם של רוכבים אלו הוא לאפשר תנועה רציפה ולמנוע עיכוב תנועתי שעלול לחשוף את ראש הממשלה לסיכון. צוותי האבטחה של RaSP פועלים על בסיס מערכת רוטציה שבועית, כך שכל צוות משרת שבוע מבצעי אחד ולאחריו שבוע מנוחה, תוך העברת האחריות לצוות הבא.

 ראשי ממשלה לשעבר 
גם לאחר סיום כהונתו, ראש ממשלה לשעבר זכאי להמשך אבטחה אישית מצומצמת, הניתנת לפי הערכת סיכון של משטרת המטרופולין ומשרד הפנים. היקף האבטחה נקבע בהתאם למשך כהונתו ולפרופיל הציבורי שלו, בין אם מדובר בראשי ממשלה קצרי כהונה כמו ליז טראס ובין אם בבכירים לשעבר דוגמת טוני בלייר.

 שרי ממשלה 
ראש הממשלה איננו הפוליטיקאי היחיד הזוכה לאבטחה מטעם יחידת RaSP. גם מספר שרים בכירים בממשלה, ובהם חברי הקבינט הבולטים, מלווים באופן קבוע בידי מאבטחים אישיים וצוותי הגנה ייעודיים. תפקידים בעלי רגישות ביטחונית גבוהה במיוחד, כגון מזכיר הפנים או שר לענייני צפון אירלנד, ממשיכים ליהנות מאבטחה גם לאחר סיום כהונתם, בשל רמת האיום המתמשכת הכרוכה בתפקיד.

 אבטחה פרלמנטרית ודיפלומטית (PaDP) 
ממוזער|142x142 פיקסלים|שוטר מחוץ ארמון ווסטמיניסטר
אבטחה פרלמנטרית ודיפלומטית (במקור: Parliamentary and Diplomatic Protection, בראשי תיבות PaDP) הוא שמו של גוף שהוקם בעקבות מיזוג עם קבוצת האבטחה הדיפלומטית (SO6) וחטיבת ארמון וסטמינסטר (SO17) באפריל 2015.

הגוף מספק שירותי אבטחה חמושה ולא חמושה לשגרירויות, משלחות ונכסים פרלמנטריים. הוא גם מספק אבטחה למעוני המגורים של שרי הממשלה ואחראי גם לבקרה על הגישה והאבטחה ברחוב דאונינג ולמבנה סקוטלנד יארד החדש.

הגוף היה כפוף לפיקוד המשטרה הבריטית ובראשו עמד הקצין קית' פלמר, שנהרג בעת מילוי תפקידו במהלך הפיגוע בווסטמינסטר (2017).

 כלי רכב 
+תמונהסוגלא ממוסגר|128x128 פיקסליםאאודי A8Lהובלת אח"מיםלא ממוסגר|128x128 פיקסליםריינג' רוברהובלת אח"מים ואבטחהלא ממוסגר|128x128 פיקסליםפורד גלאקסיהסעת אחמ"יםלא ממוסגר|128x128 פיקסליםב.מ.וו X5ניידת משטרהלא ממוסגר|128x128 פיקסליםלא ממוסגר|128x128 פיקסלים

 ראו גם 
 היחידה הממלכתית לאבטחת אישים ומשלחות
 השירות החשאי של ארצות הברית
 שירות האבטחה הפדרלי של רוסיה
 שירות הביטחון הדיפלומטי

 קישורים חיצוניים 


 הערות שוליים 

קטגוריה:הממלכה המאוחדת: צבא וביטחון
קטגוריה:ארגוני אבטחת אישים
קטגוריה:ראש ממשלת בריטניה
קטגוריה:משטרת המטרופולין של לונדון